หุ้นกลุ่มพลังงาน-ปิโตรฯดัน SET ปิดพุ่ง 8.06 จุด จับตา LTF/RMF หนุนตลาดฯบวกต่อพรุ่งนี้
หุ้นกลุ่มพลังงาน-ปิโตรฯดัน SET ปิดพุ่ง 8.06 จุด จับตา LTF/RMF หนุนตลาดฯบวกต่อพรุ่งนี้ โดยดัชนีปิดตลาดวันนี้ ที่ระดับ 1,714.99 จุด เพิ่มขึ้น 8.06 จุด หรือ 0.47% มูลค่าซื้อขาย 4.74 หมื่นลบ.
14 ธ.ค. 2560

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,714.99 จุด เพิ่มขึ้น 8.06 จุด หรือ 0.47% มูลค่าซื้อขาย 4.74 หมื่นลบ.
10 หุ้นดันดัชนีวันนี้

ด้านนายกิจพล ไพรไพศาลกิจ ผู้อำนวยการและนักกลยุทธ์ บล. ยูโอบี เคย์เฮียน (ประเทศไทย) เปิดเผยกับ “ข่าวหุ้นธุรกิจออนไลน์” ว่าภาวะตลาดฯวันนี้ปรับตัวขึ้นหลังการประชุมธนาคารกลางสหรัฐ (เฟด) มีมติปรับขึ้นอัตราดอกเบี้ยตามคาด ซึ่งถือเป็นสิ่งที่ตลาดฯคาดการณ์อยู่แล้ว เลยทำให้ตลาดโดยรวมยังคงแกว่งตัวแคบๆ ขณะเดียวกันสหรัฐฯได้มีการปรับเพิ่ม GDP ส่งผลให้หุ้นกลุ่มพลังงานและปิโตรเคมี ปรับตัวเพิ่มขึ้น
สำหรับหุ้นที่โดดเด่นในวันนี้ ได้แก่หุ้นที่อยู่ใน SET50-SET100 ด้านหุ้นกลุ่มพลังงานทดแทนที่ชนะการประมูลโครงการ SPP Hybrid Firm กำลังผลิตติดตั้ง 300 เมกะวัตต์ ได้แก่ PSTC, SUPER ก็มีการปรับตัวเพิ่มขึ้นในวันนี้
ขณะที่คาดว่าภาวะตลาดฯในวันพรุ่งนี้จะค่อยๆแกว่งตัวขึ้นต่อจากแรงซื้อ LTF-RMF พร้อมให้กรอบการแกว่งที่ 1,690-1,720 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
AOT มูลค่าการซื้อขาย 2,090.53 ล้านบาท ปิดที่ 63.50 บาท เพิ่มขึ้น 0.75 บาท
CPALL มูลค่าการซื้อขาย 1,991.00 ล้านบาท ปิดที่ 76.50 บาท เพิ่มขึ้น 1.25 บาท
PTT มูลค่าการซื้อขาย 1,581.34 ล้านบาท ปิดที่ 430 บาท เพิ่มขึ้น 4.00 บาท
ADVANC มูลค่าการซื้อขาย 1,333.46 ล้านบาท ปิดที่ 187 บาท เพิ่มขึ้น 1.00 บาท
BEAUTY มูลค่าการซื้อขาย 1,304.23 ล้านบาท ปิดที่ 228 เพิ่มขึ้น 4.00 บาท
 
ตลาดหุ้นเอเชีย
